gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5499, del 26-04-2007 (2007/5255)

Informació pública de la proposta de programa d'actuació integrada de la unitat d'execució Residencial número 12 del Pla General d'Ordenació Urbana de Vinaròs.
---------------------------------------------------------------------------------------------------------------------------------------------------------------

### Dades del document

Número de DOGV
:   5499

Data del DOGV
:   26-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5255


Data del document
:   20-04-2007

Organisme emissor
:   Promociones Residencial la Siesta, SL

Tipus de document
:   Informació Pública

La mercantil Promociones Residencial La Siesta, SL, amb CIF B-12423455 i amb domicili a l'avinguda Francisco José Balada, C/L, s/n, de Vinaròs (Castelló), dins del termini conferit per l'Ajuntament de Vinaròs, formula proposta de programa d'actuació integrada que té per objecte el desenvolupament de la MP.2.R.06 del PGOU de Vinaròs, la gestió indirecta de la qual va ser aprovada en la sessió plenària del dia 9 de gener de 2007, així com les bases particulars d'acord amb l'establert en l'article 133 de la Llei 16/2005, de 30 de desembre, Urbanística Valenciana (LUV), i en l'article 300 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).  
L'alternativa tècnica del programa està integrada, bàsicament, pels documents que es relacionen en l'article 126 de la LUV i en les bases particulars de referència, entre estos, el projecte d'urbanització i el pla de reforma interior.  
De conformitat amb l'establert en l'article 134 de la LUV i en l'article 293 del ROGTU se sotmet a informació pública la citada documentació pel termini d'un mes, fent-se constar que la referida alternativa ha quedat protocol·litzada mitjançant acta notarial autoritzada pel notari de Vinaròs Jesús Mª Gallardo Aragón, i pot consultar-se de 09.00 a 14.00 hores de dilluns a divendres i de 17.00 a 19.00 hores els dijous; també s'ha dipositat una còpia de la dita documentació a l'Ajuntament de Vinaròs.  
Durant el termini indicat d'un mes, a tenor del que disposa l'article 293 del ROGTU, a comptar des del dia següent de la present publicació, podrà consultar-se tota la documentació, tant als serveis tècnics de l'Ajuntament de Vinaròs com a la notaria citada anteriorment, on se'n podrà demanar còpia, així com formular les al·legacions que s'estimen escaients.  
S'indica que s'han practicat les notificacions als titulars cadastrals dels terrenys que consten relacionats en l'oficina del Cadastre de conformitat amb l'establert en l'art. 293 ROGTU.  
Vinaròs, 20 d'abril de 2007.- En representació de Promociones Residencial La Siesta, SL: Carlos Sancho García.
Diari Oficial de la Generalitat Valenciana


Sumari del DOGV 5423, del 08-01-2007 (2006/14092)

Informació pública del projecte de reparcel·lació forçosa de la unitat d'execució única del sector C del Pla General d'Ordenació Urbana de Tormos (Alacant).
------------------------------------------------------------------------------------------------------------------------------------------------------------

### Dades del document

Número de DOGV
:   5423

Data del DOGV
:   08-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2006/14960


Data del document
:   29-11-2006

Organisme emissor
:   Toscaforta, SL

Tipus de document
:   Informació Pública

Descriptors 

:   * Tormos
    * administració local
    * pla d'urbanisme

La mercantil Toscaforta, SL, a l'empara de les facultats que li  
confereix l'article 177 de la Llei 16/2005, de 30 de desembre, Urbanística  
Valenciana, (en endavant LUV), amb relació amb l'article 416  
del Decret 67/2006, de 12 de maig, del Consell, pel que s'aprova el  
Reglament d'Ordenació i Gestió Territorial i Urbanística, sotmés a  
informació al públic el projecte de reparcel·lació forçosa de la unitat  
d'execució única del sector C del Pla General d'Ordenació Urbana de  
Tormos (Alacant).  
Així mateix, amb caràcter previ a la reparcel·lació dels terrenys,  
l'urbanitzador va comunicar l'aprovació del corresponent programa  
d'actuació integrada fefaent i individualment als propietaris afectats,  
incorporant els continguts que estableix l'article 166 de la LUV.  
El Projecte de reparcel·lació forçosa es troba protocol·litzat a la  
notaria de Rafael Ballarín Gutiérrez, que es troba al carrer de València,  
número 16, baix, del municipi de Pedreguer (Alacant), tot això a l'empara  
del que disposa l'article 177 de la LUV, així mateix una copia de  
l'esmentat projecte s'ha depositat a l'Ajuntament de Tormos.  
Es fa constar, en aplicació de l'esmentat article de la LUV, que  
dins del termini d'un mes des de la publicació d'aquest anunci al Diari  
Oficial de la Generalitat, qualsevol interessat podrà comparéixer, en  
horari d'atenció al públic, a l'esmentada notaria per a obtindre informació,  
pels procediments legals, en relació als documents protocollitzats.  
De la mateixa manera, es fa constar que es podrà consultar a  
l'Ajuntament de Tormos, que es troba a la Plaça de l'Ajuntament,  
número 2, d'aquest municipi, en horari d'atenció al públic, les actuacions  
derivades de la documentació depositada en aquest, i presentar-hi,  
per a la incorporació a aquesta, al·legacions.  
Es concedeix audiència per 15 dies, sense necessitat d'una nova  
informació pública, als titulars registrals no tinguts en compte en l'elaboració  
del projecte de reparcel·lació i aquells que resulten afectats per  
les modificacions acordades després del període d'informació pública.  
Pedreguer, 29 de novembre de 2006.- Els gerents: Vicente Girbés  
Camarasa i Pedro Real Lull.
Diari Oficial de la Generalitat Valenciana


Sumari del DOGV 5483, del 03-04-2007 (2007/4111)

Correcció d'errades de l'Orde del conseller de Justícia, Interior i Administracions Públiques, de 26 de febrer de 2007, per la qual es nomenen funcionaris de carrera els qui van superar les proves selectives d'accés al grup B, sector administració especial, enginyer tècnic agrícola, convocatòries 15/2004 i 16/2004.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5483

Data del DOGV
:   03-04-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/4111


Data del document
:   21-03-2007

Organisme emissor
:   Conselleria de Justícia, Interior i Administracions Públiques

Tipus de document
:   Correcció d'errades

Correcció d'errades

 Descriptors 

:   * concurs administratiu
    * enginyer
    * agronomia
    * administració regional

Publicada l'Orde de la Conselleria de Justícia, Interior i Administracions Públiques el dia 6 de març de 2007 (DOCV, número 5.464) per la qual es nomenaven funcionaris de carrera els qui van superar les proves selectives d'accés al grup B, sector administració especial, enginyer tècnic agrícola, convocatòries 15/2004 i 16/2004, s'ha detectat el següent error i es procedeix a la seua correcció.  
En l'apartat primer, nomenament,  
On diu:  
Es nomenen funcionaris de carrera de l'administració del Consell de la Generalitat, grup B, sector administració especial, tècnic mitjà en prevenció de riscos laborals, els qui han superat les proves selectives de la Convocatòria 04/2004 i es relacionen en l'annex d'aquesta orde.  
Ha de dir:  
Es nomenen funcionaris de carrera de l'administració del Consell de la Generalitat, grup B, sector administració especial, enginyer tècnic agrícola, els qui han superat les proves selectives de les convocatòries 15/2004 i 16/2004, i es relacionen en l'annex d'aquesta orde.  
València, 21 de març de 2007.- El conseller de Justícia, Interior i Administracions Públiques: Miguel Peralta Viñes.
Diari Oficial de la Generalitat Valenciana


Sumari del DOGV 5619, del 16-10-2007 (2007/12414)

Nomenament de dos funcionaris de carrera en propietat.
------------------------------------------------------

### Dades del document

Número de DOGV
:   5619

Data del DOGV
:   16-10-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/12841


Data del document
:   10-10-2007

Organisme emissor
:   Ajuntament de la Vilavella

Tipus de document
:   Resolució

Descriptors 

:   * Vilavella, la
    * administració local
    * funcionari
    * concurs administratiu

Nomenament de dos funcionaris de carrera en propietat. [2007/12667]  
Per Resolució de l'Alcaldia de data 1 d'octubre de 2007, es fa públic el nomenament de dos funcionaris de carrera:  
Nomenament de Juan Vicente Orenga Monlleó, amb DNI núm. 39674453-J, com a funcionari local en propietat d'este ajuntament, pertanyent a l'escala d'administració general, subescala auxiliar (C 2).  
Nomenament de Miquel-Lluís Caballer Sanahuja, amb DNI núm. 84351071-H, com a funcionari local en propietat d'este ajuntament, pertanyent a l'escala d'administració especial, subescala servicis especials, classe comeses especials, categoria inspector d'ordenances i servicis (C 1).  
El que es fa públic per a general coneixement.  
La Vilavella, 10 d'octubre de 2007.- L'alcalde: José Luis Jarque Almela.
Diari Oficial de la Generalitat Valenciana


Sumari del DOGV 5533, del 13-06-2007 (2007/7735)

Licitació de l'expedient E07/18. Assistència tècnica per a la redacció de projecte constructiu de la duplicació de via i electrificació de la línia Alacant - Dénia de FGV. Tram: La Vila Joiosa - Benidorm (Alacant).
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5533

Data del DOGV
:   13-06-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/7735


Data del document
:   08-06-2007

Organisme emissor
:   Ens Gestor de la Xarxa de Transport i de Ports de la Generalitat

Tipus de document
:   Anunci

Anàlisi jurídica

 Descriptors 

:   * Ens Gestor de la Xarxa de Transport i de Ports de la Generalitat
    * assessorament i peritatge
    * xarxa ferroviària
    * licitació
    * contracte d'obres

Licitació de l'expedient E07/18. Assistència tècnica per a la redacció de projecte constructiu de la duplicació de via i electrificació de la línia Alacant - Dénia de FGV. Tram: La Vila Joiosa - Benidorm (Alacant). [2007/7735]  
Expedient: E07/18  
Títol: Assistència tècnica per a la redacció de projecte constructiu de la duplicació de via i electrificació de la línia Alacant - Dénia de FGV. Tram: La Vila Joiosa - Benidorm (Alacant)  
Tramitació, procediment i forma d'adjudicació:   
Tramitació: ordinària.  
Procediment: obert.  
Forma d'adjudicació: concurs  
Import de licitació: 690.000,00 € (IVA inclòs)   
Tipus: Assistència tècnica.  
Duració: Veure plec de Condicions.  
Fiança Provisional: 13.800,00 €  
Informació: El plec de clàusules administratives particulars i la resta de documentació, podran ser examinats per les empreses interessades de 9 a 14 hores, els dies laborables, en la seu social de GTP - Direcció de Contractació ?, sítia en Partida de Xirivelleta s/n. (C.P. 46842), València. Telèfon: 563 645 825; fax: 577 619 040, correu-e: galdon\_sah@vsg.fq   
Proposicions i Documentació: Les proposicions dels licitadors, conforme establix el corresponent plec de clàusules administratives particulars, constaran de dos sobres:  
A. Documentació Administrativa per a la qualificació prèvia.  
B. Documentació tecnicoeconòmica.  
Els sobres hauran de presentar-se tancats i firmats, fent constar en la coberta el respectiu contingut, el títol de l'expedient a la licitació del qual es concorre, número de l'expedient i nom de licitador. Les ofertes es formularan, així mateix, conforme al model previst en l'esmentat plec.  
Lloc i Termini de Recepció: Els sobres contenint la documentació i la proposició econòmica es presentaran en el domicili social de GTP- sítia en Partida de Xirivelleta s/n, València, fins a les 14 hores del dia 30 de juliol de 2007.  
Lloc i data d'obertura de Pliques: l'acte públic d'obertura de les proposicions admeses se celebrarà en la seu de GTP a les 12:30 hores del dia 10 d'agost de 2007  
València, 8 de juny de 2007. El director general: Antonio Carbonell Pastor.
Diari Oficial de la Generalitat Valenciana


Sumari del DOGV 5465, del 07-03-2007 (2007/3026)

CORRECCIÓ d'errors de la Resolució de 9 de novembre del 2006, de la directora general de Gestió del Medi Natural, per la qual es fa pública la resolució de la convocatòria d'ajudes als ajuntaments de la Comunitat Valenciana per als anys 2006 i 2007, per a l'execució d'actuacions en matèria de restauració i millora paisatgística d'entorns urbans.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5465

Data del DOGV
:   07-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/3026


Data del document
:   09-11-2006

Organisme emissor
:   Conselleria de Territori i Habitatge

Tipus de document
:   Correcció d'errades

Descriptors 

:   * ajuda a la construcció
    * administració local
    * infraestructura urbana
    * protecció del patrimoni
    * suport econòmic
    * ajuda pública

En el DOGV núm. 5398, de 29 de novembre del 2006, es va publicar la Resolució de 9 de novembre del 2006, de la directora general de Gestió del Medi Natural, per la qual es concedien ajudes als ajuntaments de la Comunitat Valenciana per als anys 2006 i 2007, per a l'execució d'actuacions en matèria de restauració i millora paisatgística d'entorns urbans.  
En les llistes publicades de sol·licituds estimades i desestimades es van constatar 3 incidències corresponents als municipis següents: Villahermosa del Río, Aín i Alcudia de Veo.  
Una vegada revisada la documentació corresponent i baremada d'acord amb els criteris establits en la base desena de l'annex I de l'Ordre de 4 de novembre del 2005, de la Conselleria de Territori i Habitatge, resolc:  
Modificar la Resolució de 9 de novembre del 2006, que concedia les ajudes destinades a l'execució d'actuacions en matèria de restauració i millora paisatgística d'entorns urbans per als anys 2006 i 2007, en el sentit de corregir i afegir els casos següents:  
Estimats  
Província de Castelló  
Beneficiari Any 2006 Any 2007  
Ajuntament d'Aín 23.655,81 euros 36.344,19 euros  
Ajuntament de Villahermosa  
del Río 23.655,81 euros 36.344,19 euros  
Desestimats  
Província de Castelló  
Sol·licitant Motiu de desestimació  
Ajuntament d'Alcudia de Veo Valoració zero  
València, 26 de febrer del 2007.- La directora general de Gestió del Medi Natural: Concepción Maroto Álvarez.
Diari Oficial de la Generalitat Valenciana


Sumari del DOGV 5660, del 14-12-2007 (2007/14605)

Extracte de les bases de la convocatòria per a proveir amb caràcter de laboral fix dos places de peó d'obres.
-------------------------------------------------------------------------------------------------------------

### Dades del document

Número de DOGV
:   5660

Data del DOGV
:   14-12-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/14894


Data del document
:   15-11-2007

Organisme emissor
:   Ajuntament d'Orpesa

Tipus de document
:   Convocatòria

Descriptors 

:   * Orpesa
    * concurs administratiu
    * personal de serveis
    * administració local

Extracte de les bases de la convocatòria per a proveir amb caràcter de laboral fix dos places de peó d'obres. [2007/14018]  
En el Butlletí Oficial de la Província de Castelló número 131, de data 25 d'octubre de 2007, amb rectificació d'errades en el Butlletí Oficial de la Província de Castelló número 140, de data 15 de novembre de 2007, es publiquen les bases per a proveir amb caràcter de laboral fix dos places de peó d'obres de l'Ajuntament d'Orpesa, corresponents al nivell E de titulació i vacants en la plantilla de personal laboral de l'Ajuntament d'Orpesa.  
El termini de presentació d'instàncies serà de 20 dies naturals comptats a partir de l'endemà de la publicació d'este extracte en el Boletín Oficial del Estado.  
Els successius anuncis relacionats amb esta convocatòria es publicaran en el Butlletí Oficial de la Província de Castelló i al tauler d'anuncis d'este ajuntament.  
Orpesa, 15 de novembre de 2007.- L'alcalde: Rafael Albert Roca.
Diari Oficial de la Generalitat Valenciana


Sumari del DOGV 5561, del 23-07-2007 (2007/9563)

Notificació en extracte a Carlos Voltaire Rodríguez Sánchez.
------------------------------------------------------------

### Dades del document

Número de DOGV
:   5561

Data del DOGV
:   23-07-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/9563


Data del document
:   10-07-2007

Organisme emissor
:   Conselleria de Benestar Social

Tipus de document
:   Edicte

Notificació en extracte a Carlos Voltaire Rodríguez Sánchez. [2007/9563]  
Per no haver-se pogut practicar la notificació personal a l'interessat que s'indica, de l'acte administratiu que a continuació es relaciona, es procedix a la publicació d'un extracte d'este en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 del mateix text legal.  
Perquè l'interessat puga tindre coneixement íntegre de l'acte i en quede constància, podrà comparéixer en el termini de 10 dies des de la publicació d'este anunci en el DOCV, en la seu de la Direcció Territorial de Benestar Social, Secció Família i Adopcions, sítia a l'avinguda de Baró de Càrcer, número 36, de 9 a 14 hores.  
Persones interessades: Carlos Voltaire Rodríguez Sánchez  
Últim domicili conegut: avinguda de la Rambleta, número 10-12, 46012 Catarroja  
Resolució arxiu expedient família nombrosa de data 15 de juny de 2007, de la directora territorial de Benestar Social.  
Se li advertix que contra esta resolució d'arxiu, que no posa fi a la via administrativa, de conformitat amb el que disposa l'article 109, lletra c), de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, cal interposar recurs d'alçada, davant de la Direcció General de la Família, Menor i Adopcions, i es pot interposar el mencionat recurs davant de l'òrgan que l'ha sol·licitat o davant del competent per a resoldre'l, de conformitat amb el que es preveu en l'article 114 de la norma abans esmentada.  
València, 10 de juliol de 2007.- La directora territorial de Benestar Social: M. Jesús Sancho-Miñana Sánchez.
Diari Oficial de la Generalitat Valenciana


Sumari del DOGV 5521, del 28-05-2007 (2007/6766)

Informació pública de la proposta del programa d'actuació integrada del sector del sòl urbanitzable no detallat u-2 B-2, del Pla General d'Ordenació Urbana de Dénia.
---------------------------------------------------------------------------------------------------------------------------------------------------------------------

### Dades del document

Número de DOGV
:   5521

Data del DOGV
:   28-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/6766


Data del document
:   18-05-2007

Organisme emissor
:   Intersa Levante, SA

Tipus de document
:   Informació Pública

Descriptors 

:   * Dénia
    * pla d'urbanisme

Informació pública de la proposta del programa d'actuació integrada del sector del sòl urbanitzable no detallat u-2 B-2, del Pla General d'Ordenació Urbana de Dénia. [2007/6766]  
La mercantil Intersa Levante, SA, amb CIF número T23375525 i domicili a Alacant, carrer de Sant Vicent, número 8, entreplanta, ha presentat una alternativa tècnica amb els documents d'ordenació que s'adjunten, consistents en pla parcial i projecte d'urbanització, per al desenvolupament del programa d'actuació integrada del sector de sòl urbanitzable no detallat, en règim de gestió indirecta, u-2 B-2 de Dénia, a l'empara del que estableix la Llei 16/2005, de 30 de desembre, de la Generalitat, Urbanística Valenciana (LUV).  
En la sessió del dia 20 de novembre de 2006, el Ple de l'Ajuntament de Dénia va acordar iniciar el procediment, i aprovar les bases particulars.  
L'àmbit de l'actuació es correspon amb l'àrea del sector u-2 B-2 del sòl urbanitzable no detallat, definit per les normes urbanístiques del Pla General transitori de Dénia. L'esmentat sector u-2 B-2 està localitzat a la zona sud de Dénia, limítrof amb la línia de ferrocarril Alacant - Dénia i les faldes del Montgó.  
Per tal d'aplicar el que disposa l'article 134 de la LUV esmentada, en relació amb l'article 293 del seu reglament, pertoca iniciar un termini d'informació pública de l'alternativa tècnica oferida dins dels tres mesos a què es refereix l'article 133.3 de la LUV, comptadors des de la data d'enviament de l'anunci de concurs al Diario Oficial de la Unión Europea.  
Este termini d'informació al públic serà d'un mes, comptador des del dia 2 de juny.  
Es fa constar a les persones interessades en este procediment que l'alternativa tècnica oferida ha sigut protocol·litzada i podrà ser consultada, durant el període d'exposició al públic, a fi de formular-hi les al·legacions que convinguen al seu dret, a la Notaria Reyna Viñés, carrer del Marqués de Campo, número 60, 1r, CP 03440, de Dénia, o a l'Ajuntament de Dénia, siti a la plaça de la Constitució, número 10, en dies i hores hàbils d'atenció al públic.  
Alacant, 18 de maig de 2007. L'apoderat: Juan Manuel Roca de Togores.